Üldkohtu 6. juuli 2022. aasta otsus – MZ versus komisjon
(kohtuasi T-631/20)1
(Avalik teenistus – Ametnikud – Konkurss EPSO/AD/363/18 administraatorite töölevõtmiseks maksustamise valdkonnas – Katsete läbiviimiseks kasutatava teise keele valiku piiramine – Reservnimekirja kandmata jätmine – Õigusvastasuse väide – Vastuvõetavus – Diskrimineerimine keele alusel – Täidetavate ametikohtade eripära – Põhjendatus – Teenistuse huvid – Proportsionaalsus)
Kohtumenetluse keel: itaalia
Pooled
Hageja: MZ (esindaja: advokaat M. Velardo)
Kostja: Euroopa Komisjon (esindajad: T. Lilamand, D. Milanowska ja A.-C. Simon, keda abistas advokaat A. Dal Ferro)
Ese
ELTL artikli 270 alusel esitatud hagis palub hageja tühistada 10. detsembri 2019. aasta otsus, millega konkursi EPSO/AD/363/18 valikukomisjon keeldus pärast läbivaatamist kandmast tema nime reservnimekirja palgaastme AD 7 administraatorite töölevõtmiseks maksustamise valdkonnas.
Resolutsioon
Tühistada 10. detsembri 2019. aasta otsus, millega konkursi EPSO/AD/363/18 komisjon keeldus pärast läbivaatamist kandmast MZi nime reservnimekirja palgaastme AD 7 administraatorite töölevõtmiseks maksustamise valdkonnas.
Mõista kohtukulud välja Euroopa Komisjonilt.
____________
1 ELT C 423, 7.12.2020.